laion/Wikipedia-Exotic huggingface dataset:
ჩოფაშენი

ჩოფაშენი — არქეოლოგიური ძეგლი ადიგენის მუნიციპალიტეტის სოფელ არალში. მდებარეობს საქართველო-თურქეთის საზღვართან, ზღვის დონიდან 1355 მეტრზე, ამჟამად ამ ტერიტორიას სოფელ არალისა და წარბასთუმნის მოსახლეობა სათეს-საძოვრებად იყენებს. ჩოფაშენი იხსენიება 1595 წელს შედგენილ „გურჯისტანის ვილაიეთის დიდ დავთარში“. ჩოფაშენი დასავლეთისა და ჩრდილოეთის მხრიდან შემოზღუდულია მაღალი გორით — „პალყაი გვერდი“. მას სამხრეთით ასევე ზღუდავს გორა, რომელიც თურქეთ-საქართველოს ნეიტრალურ ზონაშია მოქცეული. ჩოფაშენს ჩრდილო–აღმოსავლეთით ესაზღვრება ადგილი „ურიაქოლა“. ჩოფაშენის აღმოსავლეთით იწყება დაფერდება, რომელიც ბოლოვდება გაშლილი რელიეფით, სადაც მდებარეობს ნამოსახლარი ორჭოშანი (იხსენიება გურჯისტანის დავთარში, როგორც ზემო და ქვემო ორჭოშანი). სამხრეთ-აღმოსავლეთით მდებარეობს ორი მცირე ზომის მოგრძო ბორცვი, რომელთა ზედაპირიც მოსწორებულია, ერთი მათგანი საზღვრის შიგნითაა მოქცეული და მასზე საგუშაგო კოშკია აღმართული. აღნიშნულ ორ ბორცვს შორის გაყვანილია გზა, რომელიც ამ ადგილს თურქეთ-საქართველოს ცენტრალურ გზასთან აკავშირებს. დაზვერვების შედეგად აქ საკამაოდ საინტერესო სურათი დაფიქსირდა, აიკრიფა დიდირაოდენობით კერამიკული მასალა და ობსიდიანის ფრაგმენტები. XX საუკუნიდან მოყოლებული ჩოფაშენში სამხედრო-სასაზღვრო ნაწილი იდგა და ეს ტერიტორია პოლიგონს წარმოადგენდა. შესაბამისად რელიეფი მნიშვნელოვნად არის დაზიანებული. გათხრილია სანგრები და მოწყობილია მიწისქვეშა გვირაბები. ჩოფაშენზე აკრეფილი კერამიკული მასალა შუა საუკუნეებს განეკუთვენება, ძირითადად წარმოდგენილია მოჩალისფრო-მოყავისფროდ გამომწვარი ფრაგმენტები, ზოგიერთ მათგანზე შემორჩენილია ორნამენტიც, რელიეფური ხაზი, რომელიც ირიბი ხაზებით არის დაჭდეული, ასევე გვხვდება ყურის ფრაგმენტები, მოწითალო-მოყავისფრო, მომრგვალებული. ჭურჭლის ძირ-გვერდის ფრაგმენტები, მოჩალისფროდ გამომწვარი, უსწორმასწორო ძირით. რაც შეეხება ობსიდიანს, წარმოდგენილია ანატკეცების სახით, ერთ მათგანს ბოლო რეტუშირებული აქვს და ეტყობა გამოყენების კვალი.  კულტურული მემკვიდრეობის პორტალი, № 20133
ფხაკაძე (მრავალმნიშვნელოვანი)

საკუთარი სახელი ფხაკაძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ფხაკაძე — უკრაინაში მოღვაწე ქირურგი თამარ ფხაკაძე — ჟურნალისტი, მედიამენეჯერი თამრი ფხაკაძე — მწერალი იმედო ფხაკაძე — სპორტსმენი (ხელბურთელი) კობა ფხაკაძე — ინჟინერი, პოლიტიკოსი კობა ფხაკაძე — სპორტსმენი (კრივი) ომარ ფხაკაძე — სპორტსმენი (ველომრბოლი) სიმონ ფხაკაძე — სამხედრო პირი სოსო ფხაკაძე — ბიზნესმენი შალვა ფხაკაძე — მათემატიკოსი
შუასერი

შუასერი — არქეოლოგიური ძეგლი ადიგენის მუნიციპალიტეტის სოფელ არალში. ძეგლი ამაღლებული კონცხია, რომელიც შემოჭრილია ჩრდილო-დასავლეთიდან სამხრეთ-აღმოსავლეთისაკენ, სადაც თანდათან ვიწროვდება და სოლისებურ ფორმას იღებს. ყველზე ვიწრო ადგილას დაახლოებით 70, ხოლო ყველაზე განიერ ადგილას კი 500 მეტრია. კონცხის ზედაპირი უმნიშვნელოდ არის დაფერდებული აღმოსავლეთით. მისი სიგრძე დახლებით 2,5 კილომეტრია. სამი მხრიდან ჩრდილოეთიდან, სამხრეთიდან და აღმოსავლეთიდან ეკვრის მინდვრები. შუასერის კონცხი მიწის ზედაპირიდან ამოზრდილია დაახლოებით 30-40 მეტრის სიმაღლეზე, ხოლო ზღვის დონიდან 1066 მეტრზე მდებარეობს. ჩრდილოეთის მხრიდან, დაახლოებით 200–300 მეტრში მდინარე ოცხე ემიჯნება, ხოლო სამხრეთიდან კი ასევე 200–300 მეტრში მდინარე ქვაბლიანი. სამხრეთით გაჭრილია გზა, სადაც გაშიშვლებაში კარგად შეინიშნება დანალექი თიხის ქანები, რომელსაც თავზე ადევს მდინარეული ნალექები. კონცხის აღმოსავლეთ მხარეს დგას კათოლიკური ეკლესია, რომელიც აგებულია შუასაუკუნეების ტაძრის ნაშთებზე, ასევე მოსჩანს ძველი ეკლესიის საძირკველი. ადგილზე იკრიფება სხვადასხვა სახის შუა საუკუნეების კერამიკა. მასალა მცირე რაოდენობით, მაგრამ მაინც ვრცელდება მთელ ზედაპირზე. კონცხის სამხრეთით შეინიშნება რიყის ქვით ნაგები კედლის ნაშთი 1,5 X 1 მ. მისგან დასავლეთით დაახლოებით 10 მეტრის დაშორებით დაფიქსრიდა 20–30 სმ სიმძლავრის ნაცროვანი (კულტურული) ფენა, რომელიც დიდი რაოდენობით შეიცავს ნახშირისა და კერამიკის ფრაგმენტებს. ზედაპიზე და ნაცროვან ფენაში დადასტურებული მასალა ერთგვაროვანია და ქრონოლოგიურად ერთ პერიოდს უნდა ეკუთვნოდეს.  კულტურული მემკვიდრეობის პორტალი, № 20130
ჭილაძე

საკუთარი სახელი ჭილაძე შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ჭილაძე — ქართველი გინეკოლოგი ვასილ ჭილაძე — რუსეთის იმპერიის სახელმწიფო მოხელე, მთარგმნელი ზურაბ ჭილაძე — ქართველი გინეკოლოგი თამაზ ჭილაძე — ქართველი მწერალი, პოეტი და დრამატურგი ოთარ ჭილაძე — ქართველი მწერალი, პროზაიკოსი, პოეტი და დრამატურგი ფარნა-ბექა ჭილაძე — ქართველი მწერალი და ჟურნალისტი ჭილაძეები ― ფეოდალური საგვარეულო
აბასთუმნის საიდუმლო გვირაბი

აბასთუმნის საიდუმლო გვირაბი — არქეოლოგიური ძეგლი სამცხე-ჯავახეთში, ადიგენის მუნიციპალიტეტის სოფელ აბასთუმნის ტერიტორიაზე. გვირაბი წარმოადგენს საიდუმლო ჩასასვლელს თამარის ციხის სამხრეთით 250 მეტრში არსებული ციხიდან მდინარე ოცხეს ხეობაში. გვირაბის საერთო სიგრძე დაახლოებით 170-175 მეტრია. უმეტესი მათგანი დღემდე შემორჩენილია, ზოგიერთ ადგილებში გვირაბის გარკვეული ნაწილი ჩანგრეულია. გვირაბი თაღოვანია და მთის რელიეფს მიუყვება ტყეში ციხიდან მდინარემდე. იგი ადგილობრივი კლდის ფლეთილი ქვითაა ამოყვანილი კირის დუღაბზე. გვირაბის სიმაღლის გარკვევა რთულია, რადგან მიწითაა ამოვსებული იატაკის დონე, თუმცა ზოგ ადგილას დაახლოებით 2 მეტრსაც აღწევს. რაც შეეხება სიგანეს კედლების შიდა მხრიდან დაახლოებით 1,9 მეტრია, ხოლო კედლების გარე მხარე 3,40 მეტრია. გვირაბი მდინარესთან მხოლოდ მცირე ფასადით გამოდის. აქედან დაახლოებით 50 მეტრში გვირაბი, როგორც ჩანს, ადრევე ამოუშენებიათ და ჩაუხერგავთ.  კულტურული მემკვიდრეობის პორტალი, № 20158
ჯუჯები

ჯუჯები — ხალხური ცრურწმენის ნაყოფი, ცნობილი სახე, მითებსა და თქმულებებში ხშირად მოქმედი კაცუნა, უცნაური და ჯადოქრული თვისებებით აღჭურვილი. ცხოვრობენ კენტად ან ერთად მიწისქვეშ, გამოქვაბულებში, ტყეში, კერიის ქვეშ, საჯინიბოებში და სხვა. ხშირად არიან ჭრა-კერვის ოსტატები ან განძისმცველები („ნიბელუნგებში“). მომდინარეობენ მიცვალებულთა სულების რწმენიდან, ტყეებში გაფანტული ტანმორჩილი ტომების ხილვიდან, ფანტაზიის სამეფოდან. ბევრს სახელიც აქვს. ჯუჯა ოიგელი ზიგფრიდს ტყეში ბუმბერაზ კუპერანის ბუნაგს ასწავლის, თეთრი აბრეშუმივითაა მოსილი და ძვირფასთვლებიანი გვირგვინი ადგას. კეთილია, მაგრამ მშიშარა. გმირს მხოლოდ მას შემდეგ ეხმარება, რაც იმან გვირგვინი კლდეს მიანარცხა. გერმანელები „ვექსელბალგს“ (გერმ. Wechselbalg) ეძახიან გონჯ არსებას, რაც თითქოს ჯუჯებმა „გამოცვალეს“. ანალოგიური რწმენა სვანეთში დევებზეა ნათქვამი („ნაცადე“ — გამოცვლილი გონჯი ბავშვი). ჯუჯებს, პიგმეებს, გნომებს, ქონდრისკაცებს, ტროლებს, ლილიპუტებს ფოლკლორსა და მწერლობაში თვალსაჩინო ადგილი უჭირავთ, როგორც კომიკურ ტიპებს. Jakobsson, Ármann (2005): "The Hole: Problems in Medieval Dwarfology," Arv 61 (2005), 53–76.
მოლდოვა 2000 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე მეორედ 2000 წელს, ავსტრალიის ქალაქ სიდნეიში იასპარეზა. ამ თამაშებზე მათ ორი მედლის მოპოვება შეძლეს. სპორტული ბმულები დაარქივებული 2011-07-15 საიტზე Wayback Machine.
მოლდოვა 1996 წლის ზაფხულის ოლიმპიურ თამაშებზე

მოლდოვამ ზაფხულის ოლიმპიურ თამაშებზე პირველად 1996 წელს, აშშ-ს ქალაქ ატლანტაში იასპარეზა. ამ თამაშებზე მათ ორი მედლის მოპოვება შეძლეს. სპორტული ბმულები დაარქივებული 2013-10-31 საიტზე Wayback Machine.
საქართველო-ჯიბუტის ურთიერთობები

საქართველო-ჯიბუტის ურთიერთობები — წარმოადგენს ურთიერთობებს საქართველოსა და ჯიბუტს შორის. საქართველოსა და ჯიბუტის რესპუბლიკას შორის დიპლომატიური ურთიერთობები დამყარდა 2000 წლის 22 ნოემბერს. ვახტანგ ჯაოშვილი - 2013-2017 ზურაბ დვალიშვილი - 2018-დღემდე Civil Georgia საქართველოს საგარეო საქმეთა სამინისტრო დაარქივებული 2021-07-18 საიტზე Wayback Machine.
კირიბაიამა ტეცუო

კირიბაიამა ტეცუო (იაპონ. 霧馬山鐵雄; ნამდვილი სახელი — ბიამბაჩულუუნ ლხაგვასურენი; დ. 24 აპრილი, 1996, ულან-ბატორი, მონღოლეთი) — მონღოლი სუმოისტი. არის მიჩინოკუს ჰეიას (სკოლის) წარმომადგენელი. მისი ფავორიტი ტექნიკებია იორი-კირი და ნაგე. მისი ფავორიტი ილეთი არის ჰიდარი-იოცუ. კირიბაიამა ტეცუოს ბიოგრაფია
შინაური ცხოველების საიდუმლო ცხოვრება 2

„შინაური ცხოველების საიდუმლო ცხოვრება 2“ (ინგლ. The Secret Life of Pets 2) — ამერიკული სრულმეტრაჟიანი ანიმაციური ფილმი. Illumination Entertainment-სა და კინო-გაერთიანება Universal Pictures-ის ერთობლივი ნაწარმოები. პრემიერა 2019 წლის 24 მაისი გაიმართა. რეჟისორი — კრის რენო. „შინაური ცხოველების საიდუმლო ცხოვრება 2“ — კინოფილმების ინტერნეტ-მონაცემთა ბაზა (ინგლისური) ↑ 1.0 1.1 Film releases. Variety Insight. ციტირების თარიღი: June 9, 2018. ↑ 2.0 2.1 The Secret Life of Pets 2 (2019). ციტირების თარიღი: October 6, 2019. ↑ The Secret Life of Pets 2 (2019). ციტირების თარიღი: October 25, 2019.
ბატონი პიბოდი და შერმანი

„ბატონი პიბოდი და შერმანი“ (ინგლ. Mr. Peabody & Sherman) — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება 20th Century Fox-ის ერთობლივი ნაწარმოები. პრემიერა 2014 წლის 7 თებერვალი გაიმართა. რეჟისორი — რობ მინკოფი. „ბატონი პიბოდი და შერმანი“ — კინოფილმების ინტერნეტ-მონაცემთა ბაზა (ინგლისური) „ბატონი პიბოდი და შერმანი“ — Rotten Tomatoes ↑ Turner, Laura (October 16, 2013). „20th Century Fox DreamWorks sponsors Regent St Xmas lights“. CWB Online. დაარქივებულია ორიგინალიდან — ოქტომბერი 29, 2013. ციტირების თარიღი: October 18, 2013. ↑ „DreamWorks Animation Pushes Back Release for 'Mr. Peabody & Sherman'“. The Hollywood Reporter. February 5, 2013. ციტირების თარიღი: February 6, 2013. ↑ MR PEABODY & SHERMAN (U). British Board of Film Classification (January 23, 2014). ციტირების თარიღი: January 24, 2014.
ჰერცოგი და დე მერონი

Herzog & de Meuron Basel Ltd ან Herzog & de Meuron Architekten, BSA/SIA/ETH (HdM) — შვეიცარიული არქიტექტურული ფირმა, დაფუძნებული ბაზელში, შვეიცარია, 1978 წელს, ჟაკ ჰერცოგისა (დ. 19 აპრილი, 1950) და პიერ დე მერონის (დ. 8 მაისი, 1950) მიერ. ორივე პარტნიორი შვეიცარიის ტექნოლოგიის ფედერალური ინსტიტუტის კურსდამთავრებულია (ციურიხი). მათი ყველაზე ცნობილი პროექტია ლონდონის სანაპიროს ელექტრო სადგურის გადაკეთება ტეიტის თანამედროვე ხელოვნების მუზეუმად. ჰერცოგიც და დე მერონიც მოწვეული პროფესორები არიან ჰარვარდის უნივერსიტეტის დიზაინის სკოლაში 1994 წლიდან. ელბის ფილარმონია, ჰამბურგი (2007-2016). პრადას ცენტრი, ტოკიო, 2001–2003 ტეიტ მოდერნი, ლონდონი შეგიძლიათ იხილოთ მედიაფაილები თემაზე „ჰერცოგი და დე მერონი“ ვიკისაწყობში. ოფიციალური საიტი ↑ "Credits." Herzog & de Meuron. Retrieved on 11 October 2012. "Herzog & de Meuron Basel Ltd. Rheinschanze 6 4056 Basel, Switzerland"
ედიტა პიეხა

ედიტა სტანისლავის ასული პიეხა (რუს. Эдита Станиславовна Пьеха; დ. 31 ივლისი, 1937, ნუაიელ-სუ-ლანსი, საფრანგეთი) — საბჭოთა და რუსი საესტრადო მომღერალი. სსრკ სახალხო არტისტი (1988). დაიბადა პოლონურ ოჯახში, მეშახტეთა ქალაქ ნუაიელ-სუ-ლანსში, საფრანგეთის ჩრდილოეთით, პარიზიდან 200 კმ-ში. 1946 წლიდან ცხოვრობდა პოლოეთში, 1955-დან — საბჭოთა კავშირში. 1964 წელს დაამთავრა ლენინგრადის სახელმწიფო უნივერსიტეტის ფილოლოგიური ფაკულტეტი (ფსიქოლოგიის განყოფილება). მღეროდა სტუდენტურ ანსამბლში ალექსანდრე ბრონევიცკის (პიეხას ქმარი 1957–1976 წლებში) ხელმძღვანელობით. 1956 წელს ანსამბლმა მიიღო სახელწოდება „Дружба“ („მეგობრობა“), ედიტა სოლისტი გახდა, 1957 წელს ანსამბლი ლენკონცერტის შემადგენლობაში შევიდა. 1959 წელს ჯაზის პროპაგანდისათვის დაშალეს (შემდგომში აღდგა). 1957 წელს გამოვიდა პირველი გრამფირფიტა ედიტა პიეხას ჩანაწერებით. 1960–70-იან წლებში ერთ-ერთი ყველაზე პოპულარული საბჭოთა საესტრადო მომღერალი იყო. სიმღერებს შორის აღსაიშნავია „Огромное небо“ („უზარმაზარი ცა“, მუსიკა ოსკარ ფელცმანისა, ტექსტი რობერტ როჟდესტვენსკისა; 1968 წელს სამი ოქროს მედალი მიიღო სოფიაში გამართულ სტუდენტებისა და ახალგაზრდების საერთაშორისო ფესტივალში), „Город детства“ („ბავშვობის ქალაქი“, მუსიკა ფრენკ მილერისა, ტექსტი როჟდესტვენსკისა), „Венок Дуная“ („დუნაის გვირგვინი“, მუსიკა ფელცმანისა, ტექსტი ევგენი დოლმატოვსკისა), „Хорошо“ („კარგად“, მუსიკა ბრონევიცკისა, ტექსტი მიხეილ იაკოვლევისა), „Так уж бывает“ („ასე უკვე ხდება“, მუსიკა იან ფრენკელისა, ტექსტი მიხეილ ტანიჩისა), „Белый свет“ („თეთრი შუქი“, მუსიკა ფელცმანისა, ტექსტი ტანიჩისა), სიმღერათა სერია ლენინგრადზე. გასტროლებზე დადიოდა მრავალ ქვეყანაში. გადაღებულია ფილმებში „რეზიდენტის ბედი“ (1968), „გამოუსწორებელი მატყუარა“ (1973), „ბრილიანტები პროლეტარიატის დიქტატურისათვის“ (1975) და სხვ. Бахарева Н. Э. Пьеха: Признание в любви. — СПб., 2007. ↑ 1.0 1.1 Лебедева О. С. ПЬЕХА // Большая российская энциклопедия. т. 28. — М., 2015. — стр. 76.
პერსეპოლისი (მრავალმნიშვნელოვანი)

სახელი პერსეპოლისი შესაძლოა აღნიშნავდეს: პერსეპოლისი — სპარსეთის იმპერიის უძველესი დედაქალაქი პერსეპოლისი — მარჯან სატრაპის ავტობიოგრაფიული გრაფიკული რომანი პერსეპოლისი — მარჯან სატრაპის ანიმაციური ფილმი პერსეპოლისი — ირანის საფეხბურთო კლუბი.
კონსტანტინე გუნცაძე

კონსტანტინე (კოკა) გუნცაძე (დ. 4 სექტემბერი, 1968, თბილისი) — ქართველი თანამდებობის პირი, მეცნიერი, პოლიტიკოსი, ფილოსოფოსი. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოსოფიის ფაკულტეტი და 1999 წელს — ასპირანტურა. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. კონსტანტინე გუნცაძე — საქართველოს ბიოგრაფიული ლექსიკონი კონსტანტინე გუნცაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ კონსტანტინე გუნცაძე. თანამდებობის პირის ქონებრივი მდგომარეობის დეკლარაცია. declaration.gov.ge (2007). დაარქივებულია ორიგინალიდან — 2020-10-09. ციტირების თარიღი: 5 ოქტომბერი, 2020.
ტაჯიკეთი 2020 წლის ზაფხულის ოლიმპიურ თამაშებზე

ტაჯიკეთს ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა. სპორტული ბმულები[მკვდარი ბმული]
უზბეკეთი 2020 წლის ზაფხულის ოლიმპიურ თამაშებზე

უზბეკეთმა ზაფხულის ოლიმპიურ თამაშებზე მეშვიდედ 2020 წელს, იაპონიის დედაქალაქ ტოკიოში უნდა ეასპარეზა, მაგრამ კორონავირუსის პანდემიის გამო თამაშები ერთი წლით გადაიოდო და 2021 წელს, 24 ივლისიდან 9 აგვისტომდე ჩატარდა. სპორტული ბმულები[მკვდარი ბმული]
იური დავითაძე

იური დავითაძე (დ. 16 ნოემბერი, 1952, სოფელი გოგაძეები, შუახევის რაიონი — გ. 31 ივლისი, 2004) — ქართველი ისტორიკოსი, პოლიტიკოსი. 1974 წელს დაამთავრა ბათუმის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 2004 წლის 22 აპრილიდან — 10 აგვისტომდე იყო საქართველოს მე-6 მოწვევის პარლამენტის წევრი (შუახევის მაჟორიტარი), საარჩევნო ბლოკი: „ დემოკრატიული აღორძინების კავშირი“. იური დავითაძე — საქართველოს ბიოგრაფიული ლექსიკონი იური დავითაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გიორგი დავლაძე

გიორგი დავლაძე (დ. 28 მარტი, 1966, თბილისი) — ქართველი პოლიტიკოსი, სოფლის მეურნეობის მუშაკი. დაამთავრა შრომის წითელი დროშის ორდენოსანი საქართველოს სასოფლო-სამეურნეო ინსტიტუტის სატყეო მეურნეობის ფაკულტეტი. 2006-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. გიორგი დავლაძე — საქართველოს ბიოგრაფიული ლექსიკონი გიორგი დავლაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ცეზარ კიუი

ცეზარ კიუი (რუს. Цезарь Антонович Кюи; დ. 18 იანვარი, 1835, ვილნიუსი, ვილნიუსის გუბერნია, რუსეთის იმპერია — გ. 13 მარტი, 1918, პეტროგრადი, რუსეთის სფსრ, სსრკ) — რუსი კომპოზიტორი, მუსიკის კრიტიკოსი და სამხედრო მოღვაწე. იყო რუს კომპოზიტორთა შემოქმედებითი გაერთიანება „მძლავრი ჯგუფის“ წევრი. სხვა მე-19 საუკუნის რუსი კომპოზიტორების მსგავსად, იგი მოყვარული კომპოზიტორი იყო. მისი მთავარი სამუშაო იყო სამხედრო გამაგრების ექსპერტი. მონაწილეობა მიიღო რუსეთ-თურქეთის ომში. მსახურობდა რუსეთის არმიაში 1835–1918 წლებში. გარდაიცვალა 1918 წლის 13 მარტს. დაკრძალულია ტიხვინის სასაფლაოზე, მისი მეუღლის, მალვინას გვერდით. შეგიძლიათ იხილოთ მედიაფაილები თემაზე „ცეზარ კიუი“ ვიკისაწყობში. ცეზარ კიუი — სტატია ენციკლოპედია ბრიტანიკიდან (ინგლისური) ცეზარ კიუი — უფასო ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) ცეზარ კიუი AllMusic-ზე ↑ Назаров, А.ф. Цезарь Антонович Кюи (Moscow: Muzyka, 1989), p. 221.
მარინა დათუკიშვილი

მარინა (მარიკა) დათუკიშვილი (დ. 27 აგვისტო, 1968, სოფელი არბოშიკი, დედოფლისწყაროს რაიონი) — ქართველი პოლიტიკოსი, სოფლის მეურნეობის მუშაკი. 1992 წელს დაამთავრა საქართველოს აგრარული უნივერსიტეტის აგრონომიული ფაკულტეტი. 2005–2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2022 წლის 16 ნოემბერს დატოვა „ერთიანი ნაციონალური მოძრაობა“. მარინა დათუკიშვილი — საქართველოს ბიოგრაფიული ლექსიკონი მარინა დათუკიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „საკრებულოს წევრი მარიკა დათუკიშვილი „ნაციონალურ მოძრაობას“ ტოვებს“. 1tv.ge. ციტირების თარიღი: 2022-11-20.
ქავთარაძე

საკუთარი სახელი ქავთარაძე შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ქავთარაძე ალექსი ქავთარაძე — რუსეთის არმიის ინფანტერიის გენერალი გია ქავთარაძე — იურისტი, პოლიტიკოსი გიორგი ქავთარაძე — არქეოლოგი, ისტორიკოსი გიორგი ქავთარაძე — გენერალი გიორგი ქავთარაძე — მწერალი გიორგი ქავთარაძე — ტოპოგრაფ-გეოდეზისტი, მთასვლელი გიორგი ქავთარაძე — ფეხბურთელი გოგი ქავთარაძე — მსახიობი და რეჟისორი გულნარა ქავთარაძე — პიანისტი ელისაბედ ქავთარაძე — დისიდენტი, მწერალი ვახტანგ ქავთარაძე — თერაპევტი თამაზ ქავთარაძე — პოლიტიკოსი ივანე ქავთარაძე — ისტორიკოსი, პოლიტიკური ემიგრანტი ივანე ქავთარაძე — ფილოლოგი, ენათმეცნიერი ირაკლი ქავთარაძე — ფინანსური ანალიტიკოსი, პოლიტიკოსი კალენიკე ქავთარაძე — პედაგოგი, პოლიტიკოსი კონსტანტინე ქავთარაძე — დიპლომატი კონსტანტინე ქავთარაძე — მხატვარი მერაბ ქავთარაძე — მედიკოსი მიხეილ ქავთარაძე — პოლიტიკური მოღვაწე და პუბლიცისტი ნიკოლოზ ქავთარაძე — რუსეთის არმიის გენერალ-მაიორი ოთარ ქავთარაძე — შინაგანი სამსახურის გენერალ-მაიორი პეტრე ქავთარაძე — იურისტი, ლექსიკოგრაფი, მთარგმნელი პეტრე ქავთარაძე — ნევროპათოლოგი სერგო ქავთარაძე — პარტიული და საბჭოთა სახელმწიფო მოღვაწე
ფილიპ ჯონსონი

ფილიპ ჯონსონი (Philip Cortelyou Johnson; დ. 8 ივლისი, 1906 — გ. 25 იანვარი, 2005) — გავლენიანი ამერიკელი არქიტექტორი. მისი სქელი, მრგვალჩარჩოინი სათვალით ჯონსონი ყველაზე ცნობადი ფიგურა იყო ამერიკულ არქიტექტურაში მრავალი ათწლეულის განმავლობაში. 1930 წელს დააფუძნა მომას არქიტექტურისა და დიზაინის განყოფილება, ხოლო მოგვიანებით (1978), ამერიკის არქიტექტორთა ინსტიტუტის ოქროს მედლით და პრიცკერის პრემიით (1979) დაჯილდოვდა. განათლება მიიღო ჰარვარის უნივერსიტეტის დიზაინის სკოლაში.
ანოსი

ანოს — აფხაზთა მეფეთა დივანის (ქრონიკის) მიხედვით, აფხაზთა I „მეფე“ (ერისთავი) დაახლ. 510 წლიდან. Addit. à l’ H. de la G., 1851 p. 173–175. М. С., Руководство къ познанiю Кавказа, кн. I, стр. 1–30.
ანოსი (მრავალმნიშვნელოვანი)

ანოსი შეიძლება აღნიშნავდეს: ანოსი — აფხაზთა „მეფე“ (ერისთავი) ანოსი — ხელოვნური ტბა მადაგასკარში
ლაშა დარასელია

ლაშა დარასელია (დ. 22 მარტი, 1974, თბილისი) — ქართველი იურისტი, პოლიტიკოსი. 1996 წელს დაამთავრა საქართველოს მეცნიერებათა აკადემიის სახელმწიფოსა და სამართლის ინსტიტუტთან არსებული ჰუმანიტარული ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. ლაშა დარასელია — საქართველოს ბიოგრაფიული ლექსიკონი ლაშა დარასელია — საქართველოს პარლამენტის ოფიციალური საიტი (მოძველებული / არქივი / ახალი არქივი)
შეიხ მუზაფარ შუქორი

შეიხ მუზაფარ შუქორი (დაბ. შეიხ მუზაფარ შუქორ ალ მასრი ბინ შეიხ მუსტაფა; 27 ივლისი, 1972) — მალაიზიელი ექიმი და პირველი მალაიზიელი, რომელიც კოსმოსში გაფრინდა. გაფრენა განხორციელდა 2007 წლის 10 ოქტომბერს კოსმოსური ხომალდით სოიუზ ტმა-11 ექსპედიცია 16-ის წევრებთან ერთად საერთაშორისო კოსმოსურ სადგურში გადასასვლელად. დედამიწაზე დაბრუნდება ექსპედიცია 15-ის წევრებთან ერთად ცხრა დღეში.
აული

აული (თურქ. ავულ, ავილ, აილ — „სამოსახლო“, „სადგომი“) — კავკასიის მთიანი რეგიონების მცხოვრებთა ტრადიციული სოფელი. ჰქონდა თავდაცვითი დანიშნულება. აულები ხშირად (მაგრამ არა ყოველთვის) საძოვრების ან სასმელი წყლის წყაროებთან ახლოსაა განლაგებული. ტიპური აული შედგება მთის ფერდობზე შეფენილი ქვის სახლებისგან, რომელთა უმეტესობა ორსართულიანია. შენობები, ჩვეულებრივ, ფასადით სამხრეთისკენაა მიქცეული. სახლები ერთმანეთთან მჭიდროდ მიჯრილია ისე, რომ ქვედა იარუსის სახლის სახურავი ზედასთვის ეზოს წარმოადგენს. სახლების ქვედა სართულებზე მოწყობილია გომური და სამეურნეო სათავსოები, ზედა სართულები საცხოვრებელია. ზოგჯერ სახლები მიწისქვეშა გასასვლელებით უკავშირდება ერთმანეთს. ზოგიერთ აულში შემორჩენილია ქვის კოშკები. აულის მოსახლეობა შეადგენდა თემს, რომელსაც სოფლის კრება მართავდა. მონათესავე გაერთიანებები (თუხუმები) სახლობდნენ აულის ცალკეულ უბნებში, რომლებიც ხშირად ამა თუ იმ გვარის მიხედვით იწოდებოდა. აულის ცენტრს წარმოადგენს მეჩეთი და მის წინ მოწყობილი მოედანი, რომელსაც გოდეკანი ეწოდება. ეს უკანასკნელი სხვადასხვა საკითხის განსახილველად ტრადიციულად მამაკაცების შეკრების ადგილია, თუმცა ასევე გამოიყენება საზოგადოებრივი ღონისძიებებისთვის, მათ შორის, ქორწილების გასამართად. კავკასიის ომის (1817-1864) დროს აულები დიდ როლს თამაშობდა კავკასიელი მთიელების ბრძოლაში რუსეთის იმპერიის წინააღმდეგ. აულების რთული რელიეფის და მოხერხებული თავდაცვითი პოზიციების გამო რუსეთის ჯარს ამ დასახლებების დაუფლება პირდაპირი იერიშის გზით უწევდა, რაც დიდ მსხვერპლთან იყო დაკავშირებული. სიტყვა „აული“ თურქულენოვანი წარმოშობისაა და თავდაპირველად ყაზახეთის, ცენტრალური აზიის და ბაშკირეთის ხალხებში მოძრავ, სეზონურად გადაადგილებად დასახლებას აღნიშნავდა. XIX-XX საუკუნეების მიჯნაზე ამ ხალხების მომთაბარეობიდან მკვიდრ ცხოვრებაზე გადასვლასთან ერთად აული მუდმივი დასახლების, სოფლის აღმნიშვნელი სიტყვა გახდა. ჩრდილოეთ კავკასიის სლავური მოსახლეობა აულს ტრადიციულად უწოდებს სოფლის ტიპის ყველა დასახლებულ პუნქტს, სადაც არაქრისტიანი მოსახლეობაა. თანამედროვე რუსეთში „ოკატოს“ (ОКАТО, სრულიად რუსეთის ადმინისტრაციულ-ტერიტორიული დაყოფის ობიექტების კლასიფიკატორი) სისტემის მიხედვით, აულად მიიჩნევა სოფლის ტიპის დასახლებული პუნქტი ადიღური (ჩერქეზული), აბაზური, ყარაჩაული და ნოღაური მოსახლეობით ადიღეში, კრასნოდარის მხარესა და ყარაჩაი-ჩერქეზეთში, ნოღაური და თურქმენული მოსახლეობით სტავროპოლის მხარეში და ყაზახური მოსახლეობით ნოვოსიბირსკის და ომსკის ოლქებსა და ალთაის მხარეში. Гальченко И. Е. Глоссарий лексики языков народов Северного Кавказа в русском языке. Орджоникидзе: Изд-во Сев.-Осет. гос. ун-та, 1975; Карпов Ю. Ю. Взгляд на горцев. Взгляд с гор: Мировоззренческие аспекты культуры и социальный опыт горцев Дагестана. СПб.: Петербургское Востоковедение, 2007; Народы России. Праздники, обычаи, обряды: Энциклопедия / Бронштейн М. Н., Жуковская Н. Л. и др. М.: ЗАО «РОСМЭН-ПРЕСС», 2008. აული — სტატია დიდი რუსული ენციკლოპედიიდან (რუსული) აული — უცხო სიტყვათა ლექსიკონი (საქართველოს პარლამენტის ეროვნული ბიბლიოთეკა).
ქაიხოსრო

საკუთარი სახელი ქაიხოსრო შეიძლება აღნიშნავდეს ერთ-ერთ შემდეგ პიროვნებათაგანს: ქაიხოსრო (მეფე) — ქართლის მეფე. ქაიხოსრო I — სამცხის ათაბაგი. ქაიხოსრო II — სამცხე-საათაბაგოს ათაბაგი. ქაიხოსრო ბატონიშვილი — გურიის სამთავროს რეგენტი. ქაიხოსრო I გურიელი — გურიის მთავარი. ქაიხოსრო II გურიელი — გურიის მთავარი. ქაიხოსრო III გურიელი — გურიის მთავარი. ქეი-ხოსროვ II — რუმის სულთანი.
გონიერი ქმნილება

გონიერი ქმნილება, ასევე გონიერი დიზაინი (ინგლ. Intelligent design) — მტკიცება, რომ „სამყაროსა და ცოცხალი ორგანიზმების ზოგიერთი თვისება ყველაზე უკეთ იხსნება გონიერი მიზეზით და არა ბუნებრივი სელექციის უმართავი პროცესით“. ეს არის ღმერთის არსებობის ტრადიციული თეოლოგიური არგუმენტის თანამედროვე ფორმა, მოდიფიცირებული სახით, რათა არ მოხდეს მითითება შექმნელის ბუნებასა თუ იდენტიფიკაციაზე. მის ძირითად პროპონენტებს სწამთ, რომ ეს შემქნელი ღმერთია. გონიერი ქმნილების მხარდამჭერთა მტკიცებით ეს მეცნიერული თეორიაა და ცდილობენ ფუნდამენტურად გადახედონ მეცნიერებას, რათა სამყაროს შექმნის ზებუნებრივი ახნა მიღებულ იქნეს. ენციკლოპედია „ბრიტანიკა“
თემურ დოლიშვილი

თემურ დოლიშვილი (დ. 15 იანვარი, 1959, დუშეთი) — ქართველი ვეტერინარი, პოლიტიკოსი. 1986 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტის ვეტერინალური ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი (დუშეთის მაჟორიტარი), საარჩევნო ბლოკი: „ საქართველოს ლეიბორისტული (შრომის) პარტია “. თემურ დოლიშვილი — საქართველოს ბიოგრაფიული ლექსიკონი თემურ დოლიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ზვიად დოლიძე

ზვიად დოლიძე (დ. 25 იანვარი, 1959, თბილისი) — ქართველი ისტორიკოსი, მეცნიერი, პედაგოგი, პოლიტიკოსი, ხელოვნების მუშაკი. 1980 წელს დაამთავრა ალექსანდრე პუშკინის სახელობის თბილისის პედაგოგიური ინსტიტუტის ისტორიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. ზვიად დოლიძე — საქართველოს ბიოგრაფიული ლექსიკონი ზვიად დოლიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)